open-index/open-wikipedia-markdown huggingface dataset:
Πάολο Μπόι

Ο **Πάολο Μπόι** (ιταλικά: *Paolo Boi*, 1528 &ndash; 1598) ήταν Ιταλός σκακιστής. Θεωρείται ότι υπήρξε ένας από τους ισχυρότερους γκρανμαίτρ του 16ου αιώνα.

## Βιογραφικά στοιχεία

Ο Πάολο Μπόι γεννήθηκε στις Συρακούσες της Σικελίας και πέθανε στη Νάπολη της Νότιας Ιταλίας. Ο ιστορικός Χ.Τζ.Ρ. Μάρεϊ γράφει ότι πέθανε ενώ είχε δηλητηριαστεί από αντιπάλους του που τον ζήλευαν. Άλλες πηγές λένε ότι έπαθε ένα κρύωμα, ενώ είχε βγει για κυνήγι και στη συνέχεια πέθανε από τις επιπλοκές αυτού του κρυώματος.

## Σκακιστική καριέρα
Είχε παίξει πολλές φορές εναντίον του Τζιοβάνι Λεονάρντο ντι Μπόνα στην Ιταλία και οι δύο σκακιστές είχαν θεωρηθεί ως ίσοι σε ισχύ. Στη συνέχεια ο Πάολο Μπόι και ο Τζιοβάνι Λεονάρντο ντι Μπόνα κέρδισαν τον ισχυρότερο σκακιστή της εποχής τους, τον διάσημο Ισπανό γκρανμαίτρ Ρούι Λόπεθ, κατά το πρώτο στην ιστορία γνωστό Διεθνές Τουρνουά Σκακιού, στην Αυλή του Φιλίππου Β΄ της Ισπανίας στη Μαδρίτη, το 1575. Ως εκ τούτου, έγιναν οι ισχυρότεροι σκακιστές της εποχής. Μετά την επιτυχία τους αυτή, οι δύο σκακιστές ταξίδεψαν, αν και χωριστά, για τη Λισαβόνα, όπου δοκίμασαν τη σκακιστική τους ικανότητα εναντίον του Ιλ Μόρο, του περίφημου πρωταθλητή σκακιού του βασιλείου του Δον Σεμπάστιαν της Πορτογαλίας. Και οι δύο τους πέτυχαν και πάλι νίκη εναντίον του Ιλ Μόρο, πρώτος ο Τζιοβάνι Λεονάρντο ντι Μπόνα και σύντομα ακολούθησε και ο Πάολο Μπόι.

## Παραπομπές


### Πηγές
* 
* 

## Εξωτερικοί σύνδεσμοι
* 

Κατηγορία:Ιταλοί σκακιστές
Κατηγορία:Σικελιώτες
Scream (άλμπουμ, Ozzy Osbourne)

**Scream** είναι ο τίτλος του δέκατου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Ιούνιο του 2010 από την "Epic Records". Η ηχογράφηση του δίσκου πραγματοποιήθηκε στο προσωπικό στούντιο του Osbourne με την ονομασία "The Bunker", το οποίο βρίσκεται στο Λος Άντζελες, ενώ την παραγωγή ανέλαβε ο ίδιος σε συνεργασία με τον Κέβιν Τσάρκο.

Το άλμπουμ σκαρφάλωσε στην τέταρτη θέση του Billboard στις Ηνωμένες Πολιτείες με 81.000 αντίτυπα κατά την πρώτη εβδομάδα κυκλοφορίας του. Επίσης, ανέβηκε στο # 12 στην πατρίδα του καλλιτέχνη και το # 4 στον Καναδά, όπου μπήκαν στα τσαρτ και τα δύο από τα τρία σινγκλ του άλμπουμ, "*Let Me Hear You Scream*" και "*Life Won't Wait*".

Αυτό είναι το πρώτο άλμπουμ του Osbourne με τον Έλληνα κιθαρίστα Gus G. (*Κώστας Καραμητρούδης*) στη σύνθεση του προσωπικού του σχήματος, ενώ τα τύμπανα ηχογραφήθηκαν από τον Τσάρκο αν και στο CD αναφέρεται ως ντράμερ ο Τόμι Κλουφέτος. Επίσης, αυτό είναι το πρώτο άλμπουμ στο οποίο συμμετείχε ως επίσημο μέλος του συγκροτήματος ο κιμπορντίστας Άνταμ Γουέικμαν.

## Τραγούδια
1. **Let It Die** *(Osbourne, Churko, Wakeman)* - 6:06
2. **Let Me Hear You Scream** *(Osbourne, Churko)* - 3:25
3. **Soul Sucker** *(Osbourne, Churko)* - 4:34
4. **Life Won't Wait** *(Osbourne, Churko)* - 5:06
5. **Diggin' Me Down** *(Osbourne, Churko, Wakeman)* - 6:03
6. **Crucify** *(Osbourne, Churko)* - 3:29
7. **Fearless** *(Osbourne, Churko, Wakeman)* - 3:41
8. **Time** *(Osbourne, Churko, Wakeman)* - 5:31
9. **I Want It More** *(Osbourne, Churko, Wakeman)* - 5:36
10. **Latimer's Mercy** *(Osbourne, Churko)* - 4:27
11. **I Love You All** *(Osbourne, Churko, Wakeman)* - 1:02

## Θέσεις τσαρτ

## Βραβεία
***Scream*** *(άλμπουμ)*
Καναδάς (*CRIA Certification*): Χρυσός 
Πολωνία (*ZPAV Certification*): Χρυσός 

## Τα μέλη του συγκροτήματος
Το **Scream** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Gus G.]]** - *κιθάρα*
* **Ρόμπ Νίκολσον** - *μπάσο*
* **Τόμι Κλουφέτος** - *τύμπανα*
* **Άνταμ Γουέικμαν** - *πλήκτρα*

## Παραπομπές


## Πηγές
* Scream - Ozzy Osbourne | Songs, Reviews, Credits, Awards | AllMusic
* Ozzy Osbourne - Scream - Reviews - Encyclopaedia Metallum
* Scream Review | Ozzy Osbourne | Ultimate Guitar
* Songfacts - List of songs by Ozzy Osbourne
* Ozzy Osbourne - Scream - Music Charts - aCharts.us
* Let Me Hear You Scream - aCharts.us
* Ozzy Osbourne - Life Won't Wait - Music Charts - aCharts.us

Κατηγορία:Άλμπουμ του 2010
Κατηγορία:Άλμπουμ του Ozzy Osbourne
Scottish Football League

Η **Σκωτική Φούτμπολ Λιγκ** (αγγλικά: **Scottish Football League**, SFL) ήταν μία ένωση με επαγγελματικά και ημι-επαγγελματικά ποδοσφαιρικά σωματεία ως επί το πλείστον από τη Σκωτία. Από την ίδρυσή της το 1890 μέχρι την απόσχιση της Σκωτικής Πρέμιερ Λιγκ (Scottish Premier League, SPL) το 1998, η SFL εκπροσωπούσε το κορυφαίο επίπεδο ποδοσφαίρου στη Σκωτία. Μετά το 1998, η SFL εκπροσωπούσε τα επίπεδα 2-4 του συστήματος ποδοσφαιρικών πρωταθλημάτων Σκωτίας. Τον Ιούνιο του 2013, η SFL συγχωνεύτηκε με την SPL για να σχηματίσουν τη Σκωτική Επαγγελματική Φούτμπολ Λιγκ (Scottish Professional Football League).

Η SFL σύνδεσε την ονομασία της με χορηγούς από την αγωνιστική περίοδο 1985-1986. Δεδομένου ότι η χορηγία έχει αλλάξει αρκετές φορές όλα αυτά τα χρόνια, το πρωτάθλημα ήταν γνωστό με τη σειρά του ως *Fine Fare League*, *B & Q League*, *Bell*, *Scottish Football League* και, τέλος, ως *Irn-Bru Scottish Football League*. Η SFL διοργάνωσε επίσης δύο νοκ άουτ θεσμούς κυπέλλου, το Λιγκ Καπ Σκωτίας (Scottish League Cup) και το Τσάλεντζ Καπ Σκωτίας (Scottish Challenge Cup).

## Σημειώσεις


## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές διοργανώσεις Σκωτίας
'74 Jaibreak

Το *** '74 Jaibreak*** είναι ΕΡ σινγκλ του Αυστραλιανού hard rock συγκροτήματος AC/DC, το οποίο κυκλοφόρησε στις 15 Οκτωβρίου του 1984 μέσω της δισκογραφικής εταιρείας "Atlantic Records". Οι ηχογραφήσεις των πέντε τραγουδιών της συγκεκριμένης κυκλοφορίας πραγματοποιήθηκαν από το 1974 μέχρι το 1976 στην Αυστραλία σε παραγωγή των Χάρι Βάντα και Τζορτζ Γιανγκ. Το τραγούδι "*Jailbreak*" κυκλοφόρησε σε μορφή σινγκλ για το οποίο γυρίστηκε και βίντεο κλιπ.

Τα τραγούδια αυτά είχαν κυκλοφορήσει στο παρελθόν, στις Αυστραλιανές εκδόσεις των πρώτων δίσκων του συγκροτήματος. Σε αυτά συμμετείχαν διάφοροι μουσικοί στο μπάσο και τα τύμπανα, μεταξύ αυτών και ο παραγωγός των AC/DC και αδελφός των Άνγκους και Μάλκολμ Γιανγκ, Τζορτζ.

## Τραγούδια
#**[[Jailbreak (τραγούδι, AC/DC)|Jailbreak]]** *(A. Young, M. Young, Scott)* - 4:40
#**You Ain't Got a Hold on Me** *(A. Young, M. Young, Scott)* - 3:31
#**Show Business** *(A. Young, M. Young, Scott)* - 4:46
#**Soul Stripper** *(A. Young, M. Young)* - 6:25
#**Baby, Please Don't Go** *(Williams)* - 4:50

## Θέσεις τσαρτ
***'74 Jaibreak*** *(άλμπουμ)*

***Επίσημη κυκλοφορία: [[15 Αυγούστου]] [[1983]]***

## Βραβεία
***'74 Jaibreak*** *(άλμπουμ)*

Ηνωμένες Πολιτείες (*RIAA Certification*): Πλατινένιος

## Μέλη των AC/DC
Η σύνθεση του συγκροτήματος κατά τις ηχογραφήσεις του '74 Jailbreak είχε την εξής μορφή:
*Μπον Σκοτ - κύρια φωνητικά
*Άνγκους Γιανγκ - κιθάρα
*Μάλκολμ Γιανγκ - κιθάρα, φωνητικά
*Τζορτζ Γιανγκ - παραγωγή, μπάσο, τύμπανα, φωνητικά
*Ρομπ Μπέιλι - μπάσο
*Μαρκ Έβανς - μπάσο στο *Jailbreak*
*Φιλ Ραντ - τύμπανα και κρουστά στο *Jailbreak*
*Τόνι Καρέντι - τύμπανα και κρουστά στα κομμάτια 2-4
*Πίτερ Κλακ - τύμπανα και κρουστά στο *Baby, Please Don't Go*
*Χάρι Βάντα - παραγωγή

## Παραπομπές


## Πηγές
*'74 Jaibreak - AC/DC | Songs, Reviews, Credits, Awards | AllMusic
*AC/DC - '74 Jaibreak (album review) | Sputnikmusic
*Prindle Record Reviews - ACDC - Mark's Record Reviews

Κατηγορία:Άλμπουμ του 1984
Κατηγορία:Compilation άλμπουμ των AC/DC
Κατηγορία:Live άλμπουμ των AC/DC
Παιδικός Διαγωνισμός Τραγουδιού Eurovision 2013

Ο **Παιδικός Διαγωνισμός Τραγουδιού Eurovision 2013** ήταν ο 11ος ετήσιος Διαγωνισμός Παιδικού Τραγουδιού Eurovision.Το γεγονός αυτό έλαβε μέρος στο Κίεβο της Ουκρανίας,στην τοποθεσία Palace "Ukraine" στις 30 Νοεμβρίου 2013.Ο Ουκρανικός κρατικός ραδιοτηλεοπτικός φορέας **NTU** φιλοξένησε τον διαγωνισμό.

## Παραπομπές


Κατηγορία:Διαγωνισμός Παιδικού Τραγουδιού Eurovision
Stormtroopers of Death

Οι **Stormtroopers of Death** (επίσης γνωστοί ως **S.O.D.**) είναι αμερικάνικο crossover thrash συγκρότημα το οποίο δημιουργήθηκε στη Νέα Υόρκη, το 1985 ως πρότζεκτ του κιθαρίστα Σκοτ Ίαν, του ντράμερ Τσάρλι Μπενάντε, του μπασίστα Ντάνι Λίλκερ και του τραγουδιστή Μπίλι Μιλάνο. Το συγκεκριμένο σχήμα θεωρείται ένα από τα πρώτα heavy metal συγκροτήματα που παρουσίασε μία μίξη του hardcore punk με το thrash metal.

## Βιογραφία
Μετά την ηχογράφηση του "*[[Spreading the Disease]]*" των Anthrax, ο κιθαρίστας Σκοτ Ίαν δημιούργησε τον χαρακτήρα "Sargent D.", πάνω στον οποίο βάσισε την εικόνα του νέου πρότζεκτ του. Το συγκρότημα ολοκληρώθηκε με τη συμμετοχή του ντράμερ των Anthrax, Τσάρλι Μπενάντε, του μπασίστα των Nuclear Assault, Ντάνι Λίλκερ και του τραγουδιστή των M.O.D., Μπίλι Μιλάνο. Ο πρώτος του δίσκος με τίτλο "*[[Speak English or Die]]*" γνώρισε αναπάντεχη επιτυχία στους κύκλους του heavy metal κοινού, έχοντας πλέον πουλήσει πάνω από 900.000 αντίτυπα, παγκοσμίως. Η ηχογράφηση του πραγματοποιήθηκε μέσα σε διάστημα τριών ημερών και οι S.O.D. περιόδευσαν για την προώθηση του ανοίγοντας τις εμφανίσεις των Motörhead.
Μετά το τέλος της περιοδείας, τα μέλη του σχήματος συνέχισαν με τα συγκροτήματα τους μέχρι τις 21 Μαρτίου 1992, όταν επανενώθηκαν για μία ζωντανή εμφάνιση στο "The Ritz" της Νέας Υόρκης, η οποία κυκλοφόρησε στο άλμπουμ "*[[Live at Budokan (άλμπουμ των S.O.D.)|Live at Budokan]]*".
Στις 25 Ιουλίου 1997, το συγκρότημα ένωσε και πάλι τις δυνάμεις του για ζωντανές εμφανίσεις στο "Milwaukee Metal Fest" και το "With Full Force festival" της Γερμανίας, ενώ το 1999 κυκλοφόρησαν το δεύτερο τους άλμπουμ με τίτλο "*[[Bigger than the Devil]]*". Το εξώφυλλο του δίσκου παρουσίαζε τη μασκότ του συγκροτήματος, "Sargent D.", στη θέση του "Eddie" των Iron Maiden σε μία εικόνα παρόμοια με το εξώφυλλο του "*[[The Number of the Beast]]*". Οι S.O.D. περιόδευσαν μαζί με τους Σουηδούς Meshuggah στην Ευρώπη και τις Yellow Machine Gun στην Ιαπωνία, με τις οποίες κυκλοφόρησαν και το split-σινγκλ "*Seasoning the Obese*".
Το 2001 κυκλοφόρησε το DVD "*Speak English or Die*" το οποίο περιελάμβανε το αρχικό βίντεο του "*[[Live at Budokan (άλμπουμ των S.O.D.)|Live at Budokan]]*", κομμάτια από την εμφάνιση τους στη Γερμανία και βίντεο από το στούντιο στην Ιαπωνία. Ακολούθησε το DVD "*Kill Yourself: The Movie*" την επόμενη χρονιά, αλλά το 2003 διαλύθηκαν και πάλι λόγω διαφωνίας του Μιλάνο με τον Ίαν και τον Μπενάντε.
Παρ' όλα αυτά, το συγκρότημα επανήλθε με το τρίτο του στούντιο άλμπουμ στις 21 Αυγούστου 2007 με τίτλο "*[[Rise of the Infidels]]*", το οποίο, σύμφωνα με δηλώσεις του Μπίλι Μιλάνο, θα ήταν και το τελευταίο του συγκροτήματος. Τα μέλη των S.O.D. έχουν ανακοινώσει ότι δεν θα επανενωθούν ξανά.

## Δισκογραφία

## Πηγές
* Stormtroopers of Death | Music Biography, Credits and Discography | Allmusic
* S.O.D. (STORMTROOPERS OF DEATH) BIOGRAPHY - Lyrics
* Stormtroopers Of Death Discography at Discogs
* The Zombie You Know – An Interview with Scott Ian of Anthrax

Κατηγορία:Αμερικανικά thrash metal συγκροτήματα
Κατηγορία:Heavy metal συγκροτήματα από Νέα Υόρκη (πολιτεία)
April (τραγούδι των Deep Purple)

Το **April** είναι τραγούδι του βρετανικού χαρντ ροκ συγκροτήματος Deep Purple, το οποίο συμπεριλήφθηκε στον τρίτο δίσκο τους με τίτλο "*[[Deep Purple (άλμπουμ)|Deep Purple]]*", του οποίου αποτέλεσε το όγδοο και τελευταίο κομμάτι.

Το "*April*" είναι σύνθεση του κιθαρίστα Ρίτσι Μπλάκμορ και του κιμπορντίστα Τζον Λορντ και έχει διάρκεια δώδεκα λεπτά και δέκα δευτερόλεπτα. Αποτελείται από τρία διαφορετικά μέρη. Το πρώτο εξ αυτών ξεκινάει με μία μεγάλη εισαγωγή από τα πλήκτρα του Λορντ, ακολουθούμενη από ακουστική κιθάρα και ένα σόλο ηλεκτρικής κιθάρας από τον Μπλάκμορ. Αμέσως μετά, ακούγεται ένα ορχηστρικό κομμάτι από μία 12μελή ορχήστρα δωματίου, το οποίο συνέθεσε ο Λορντ και δεν παίζει κανένα μέλος του συγκροτήματος. Το τρίτο μέρος είναι ένα ευθές ροκ κομμάτι, το οποίο ξεκινάει με τα τύμπανα του Ίαν Πέις και στη συνέχεια ο Ροντ Έβανς τραγουδάει τους στίχους του Τζον Λορντ. Το τραγούδι ολοκληρώνεται με άλλο ένα σόλο κιθάρας του Μπλάκμορ.

Οι στίχοι του τραγουδιού αναφέρονται στον μήνα Απρίλιο.

## Σινγκλ κυκλοφορίες
Το "*April*" συμπεριλήφθηκε στο σινγκλ "*[[Hallelujah (τραγούδι των Deep Purple)|Hallelujah]]*", το οποίο κυκλοφόρησε στις 25 Ιουλίου 1969. Επίσης, συμπεριλήφθηκε σε ένα ΕΡ που κυκλοφόρησε στο Μεξικό το 1972 μαζί με τα "*Chasing Shadows*", "*The Painter*" και "*Fault Line*".

## Μέλη των Deep Purple
Η σύνθεση του συγκροτήματος κατά την ηχογράφηση του "*April*" είχε την εξής μορφή:

* **[[Ροντ Έβανς]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Νικ Σίμπερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Deep Purple CD Booklet *2000 EMI Records*
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Tablature 1
* Tablature 2
* Deep Purple - April (1969) - YouTube
* Στίχοι April

Κατηγορία:Τραγούδια των Deep Purple
Κατηγορία:Τραγούδια του 1969
Αλεξέι Τσάντοφ

Ο **Αλεξέι Αλεξάντροβιτς Τσάντοφ** (Ρώσικα:Алексе́й Алекса́ндрович Ча́дов, γεννημένος 2 Σεπτεμβρίου του 1981), είναι Ρώσος ηθοποιός.

## Βιογραφία
Ο Αλεξέι Τσάντοφ γεννήθηκε στο Σόντσεβο, περιοχή της Μόσχας. Είναι μικρότερος αδερφός του ηθοποιού Αντρέι Τσάντοφ, όταν ο πατέρας τους πέθανε η μητέρα τους δεν μπορούσε να τους φροντίσει, κυρίως είχαν πρόβλημα με την εκπαίδευσή τους. Όταν ο Τσάντοφ φοιτούσε έπαιζε κουκλοθέατρο και αργότερα η καριέρα του καθιερώθηκε στη μεγάλη τηλεόραση. Σήμερα ο Αλεξέι και ο αδερφός του είναι πολύ γνωστοί ηθοποιοί και στο ενεργητικό τους περιλαμβάνουν πολλές ταινίες με κύριους ρόλους. Για πολλά χρόνια διατηρούσε σχέση με την Ρωσίδα ηθοποιό Οξάνα Ακίνσινα, αλλά χώρισαν. Σήμερα διατηρεί σχέση με την Λιθουανή ηθοποιό Άγκνιγια Ντιτκοφσκίτε και τα μέσα μαζικής ενημέρωσης αποκάλυψαν ότι περιμένουν το πρώτο τους παιδί.

## Φιμογραφία

## Παραπομπές


## Εξωτερικοί σύνδεσμοι

* 

Κατηγορία:Ρώσοι ηθοποιοί
Μάνεκεν Πις

thumb|230px|Το Μάνεκεν Πις
thumb|230px|Γενική άποψη του συντριβανιού
Το **Μάνεκεν Πις** (*Manneken Pis*, μτφ. «ο μικρός που κατουράει» στην τοπική διάλεκτο) είναι μικρό μπρούτζινο άγαλμα που βρίσκεται στις Βρυξέλλες το οποίο απεικονίζει ένα αγόρι να ουρεί σε ένα σιντριβάνι. Το άγαλμα σχεδιάστηκε από τον Ζερόμ Ντυκενουά και τοποθετήθηκε στη θέση του 1618 ή το 1619. Το άγαλμα έχει ύψος 61 εκατοστά. Το Μάνεκεν Πις βρίσκεται κοντά στην Γκραντ Πλας, δύο τετράγωνα πίσω από το δημαρχείο. Αποτελεί σύμβολο των Βρυξελλών.

Στη σημερινή θέση του αγάλματος υπήρχε ένα πέτρινο άγαλμα τουλάχιστον από τον 15ο αιώνα. Αυτό το άγαλμα αποφασίστηκε λόγω της φθοράς που είχε υποστεί να αντικατασταθεί με ένα μπρούτζινο, το οποίο κατασκευάστηκε από τον Ντυκενουά. Το άγαλμα έχει κλαπεί αρκετές φορές, η πρώτη φορά το 1745, όταν το άγαλμα κλάπηκε από τους Άγγλους, και δύο χρόνια μετά το άγαλμα κλάπηκε από ένα Γάλλο στρατιώτη. Το 1817 το άγαλμα κλάπηκε ξανά από ένα φυλακισμένο και βρέθηκε σπασμένο. Τα κομμάτια χρησιμοποιήθηκαν στην κατασκευή του σημερινού αγάλματος.

Δεν είναι γνωστό γιατί κατασκευάστηκε αυτό το άγαλμα, αλλά υπάρχουν διάφοροι λαϊκοί μύθοι. Ένας μύθος λέει ότι το άγαλμα το τοποθέτησαν οι γονείς ενός παιδιού το οποίο είχε χαθεί, αλλά στη συνέχεια βρέθηκε με τη βοήθεια των χωρικών. Μια άλλη εκδοχή αναφέρει ότι ένα αγόρι κατάσκοπος είδε κατά τη διάρκεια μιας πολιορκίας ότι κάποιοι επιχείρησαν να ανατινάξουν τα τείχη της πόλης, κάτι το οποίο προσπάθησε να αποτρέψει κατουρώντας το φυτίλι, με αποτέλεσμα να το σβήσει.

Το άγαλμα συχνά ντύνεται με ρούχα. Το πρώτο ρούχο παρουσιάστηκε το 1698 και από τότε έχουν παρουσιαστεί περισσότερα από 900 κοστούμια και στο μουσείο της πόλης των Βρυξελλών εκτίθονται περισσότερα από 100. Σε κάποιες περιπτώσεις το άγαλμα αντί για νερό ουρεί μπύρα.

## Παραπομπές


Κατηγορία:Βρυξέλλες
Κατηγορία:Αγάλματα
Κατηγορία:Σιντριβάνια
Κατηγορία:Χάλκινα γλυπτά
Λιθουανικές προεδρικές εκλογές 2014

**Προεδρικές εκλογές** διεξήχθησαν στη Λιθουανία στις 11 Μαΐου 2014, με τον δεύτερο γύρο να διεξάγεται στις 25 Μαΐου ανάμεσα στους δύο πρώτους υποψηφίους που υπερίσχυσαν στον πρώτο γύρο. Νικήτρια αναδείχθηκε η Ντάλια Γκριμπαουσκάιτε, πρόεδρος από το 2009, επικρατώντας στον δεύτερο γύρο του Ζίγκμαντας Μπαλτσούτις.

## Συμμετέχοντες υποψήφιοι
Στις εκλογές έλαβαν μέρος συνολικά 12 υποψήφιοι, όμως 7 πληρούσαν το κριτήριο των 20.000 υποστηρικτικών υπογραφών.
* Ζίγκμαντας Μπαλτσούτις (γ. 1953), ευρωβουλευτής – Σοσιαλδημοκρατικό Κόμμα της Λιθουανίας
* Ντάλια Γκριμπαουσκάιτε (γ. 1956), σημερινή Πρόεδρος της Λιθουανίας (2009–2014) – Ανεξάρτητη
* Αρτούρας Παουλάουσκας (γ. 1953), μέλος της Seimas – Εργατικό Κόμμα
* Νάγκλις Πουτέικις (γ. 1964), μέλος της Seimas, ανεξάρτητος
* Μπρόνις Ροπέ (γ. 1955),δήμαρχος της Ιγκνάλινα – Ένωση Λιθουανών Γεωργών και Πρασίνων
* Βάλντεμαρ Τομασέβσκι (γ.1965), ευρωβουλευτής
* Αρτούρας Ζουόκας (γ. 1968), δήμαρχος της Βίλνιους – YES

Από τους υποψηφίους που απέτυχαν, μεταξύ αυτών ήταν και οι: Ρολάντας Πάκσας, Λίνας Μπάλσις, Κριστίνα Μπραζάουσκιενε, Βλάντας Λάσας, Γιόνας Λασίνις, Ρολάντας Παλάουσκας.

Η πρόεδρος Γκριμπαουσκάιτε προηγήθηκε στον πρώτο γύρο των εκλογών, έχοντας την υποστήριξη της αξιωματικής αντιπολίτευσης, χωρίς να καταφέρει να ξεπεράσει το 50% (46,5%) και ο δεύτερος γύρος με τον αντίπαλό της, Ζίγκμαντας Μπαλτσούτις ορίστηκε ταυτόχρονα με τις ευρωεκλογές στις 25 Μαΐου. Στον τελικό γύρο η Γκριμπαουσκάιτε επικράτησε με ποσοστό γύρω στο 58% και κέρδισε νέα προεδρική θητεία.

## Αποτελέσματα

## Παραπομπές


2014 εκλογες
Κατηγορία:Εκλογές του 2014
Λουίς Γκιγέρμο Σολίς

Ο **Λουίς Γκιγέρμο Σολίς** (*Luis Guillermo Solís Rivera*, 25 Απριλίου 1958-) είναι πολιτικός από την Κόστα Ρίκα και πρόεδρος της χώρας από τον Μάιο του 2014 ως το 2018. Είναι μέλος του κόμματος Πολίτες εν Δράσει (PAC). Σπούδασε Ιστορικές Επιστήμες στο Πανεπιστήμιο της Κόστα Ρίκα  και απέκτησε Μάστερ στις Λατινοαμερικανικές Μελέτες από το Πανεπιστήμιο του Τουλέιν, στη Νέα Ορλεάνη των ΗΠΑ.

Ο Σολίς κέρδισε τις προεδρικές εκλογές του 2014 στο δεύτερο γύρο (6 Απριλίου) μετά την απόσυρση του αντιπάλου του, Αράγια. Στον πρώτο γύρο εκείνων των εκλογών, που διεξήχθησαν στις 2 Φεβρουαρίου, προηγήθηκε ο Αράγια.  Ο Σολίς συγκέντρωσε στον δεύτερο γύρο ποσοστό 78%, που αποτελεί ρεκόρ υψηλού ποσοστού στη χώρα. Σε αντίθεση με τον πρώτο γύρο, ο Σολίς κέρδισε την απόλυτη πλειοψηφία σε κάθε επαρχία. 

Ορκίστηκε πρόεδρος στις 8 Μαΐου 2014.

## Ιδιωτική ζωή
Ο Σολίς είναι παντρεμένος με τη Mercedes Peñas. Έχουν 6 παιδιά.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Κόστα Ρίκα
Picasa

Το Picasa ήταν ένα δωρεάν πρόγραμμα ηλεκτρονικού υπολογιστή που χρησημοποιόταν για την επεξεργασία, την κοινοποίηση και την οργάνωση φωτογραφιών. Αναπτύχθηκε απο την Lifescape το 2002 και ήταν διαθέσιμο για Windows και MacOS. Το Picasa υποστήριζε διάφορους τύπους φωτογραφιών (.png, .jpg, .bmp, .gif, .psd και .tif) αλλά και βίντεο (.avi, .mpg, .wmv, .asf και .mov). Τον Ιούνιο του 2004 η εταιρεία Google εξαγόρασε το Picasa από την Lifescape και άρχισε να το προσφέρει ως δωρεάν λογισμικό (freeware). 

## Ονομασία
Το όνομα της πλατφόρμας προέρχεται από το όνομα του ζωγράφου Πάμπλο Πικάσο και την Ισπανική λέξη *casa* (που μεταφράζεται ως σπίτι), εφόσον η ίδια αποτελεί "σπίτι" για τις φωτογραφίες του χρήστη. 

## Η απόσυρση του προγράμματος απο την Google
Στις 12 Φεβρουαρίου 2016 η Google ανακοίνωσε την διακοπή λειτουργίας της την 15η Μαρτίου του ίδιου έτους, οπότε και αντικαταστάθηκε από την νεότερη Google Photos. Η Google δήλωσε ότι ο κύριος λόγος για τη διακοπή του Picasa ήταν επειδή ήθελε να επικεντρώσει τις προσπάθειές της «εξ ολοκλήρου σε μια ενιαία υπηρεσία φωτογραφιών», το Google Photos που βασίζεται σε διαδικτυακές πλατφόρμες.

## Εξωτερικοί σύνδεσμοι
*  

## Παραπομπές


Κατηγορία:Google (υπηρεσίες)
Πιερ Σαρλ Φουρνιέ ντε Σαιντ-Αμάν

Ο **Πιέρ Σαρλ Φουρνιέ ντε Σαιντ-Αμάν** (γαλλικά: *Pierre Charles Fournier de Saint-Amant*, Γαλλία, 12 Σεπτεμβρίου 1800 – Αλγερία, 29 Οκτωβρίου 1872) ήταν κορυφαίος Γάλλος γκρανμαίτρ στο σκάκι και συντάκτης του σκακιστικού περιοδικού *Le Palamède*. Σε ένα ματς εναντίον του Χάουαρντ Στώντον το 1843, έγινε διασημότερος παρά την ήττα του, καθώς το ματς αυτό θεωρήθηκε ως ένας από τους ανεπίσημους αγώνες για το Παγκόσμιο πρωτάθλημα σκακιού.

## Βιογραφικά στοιχεία
200px|μικρογραφία|αριστερά|Πιέρ Σαρλ Φουρνιέ ντε Σαιντ-Αμάν
260px|μικρογραφία|δεξιά|Απεικόνιση του σκακιστικού αγώνα μεταξύ Χάουαρντ Στώντον και Πιέρ ντε Σαιντ-Αμάν, στο Παρίσι την 16η Δεκεμβρίου του 1843
Ο Σαιντ-Αμάν έμαθε σκάκι από τον Βίλχελμ Σλουμπέργκερ, ο οποίος αργότερα έγινε χειριστής της σκακιστικής μηχανής *[[Τούρκος (σκάκι)|Τούρκος]]*. Έπαιξε στο *Café de la Régence*, όπου ήταν μαθητής του Αλεσάντρ Ντεσαπέλ. Για πολλά χρόνια έπαιξε επί ίσοις όροις με έναν ισχυρό παίκτη, τον Μπονκούρ, και έλαβε "πιόνι και δύο κινήσεις" ως χάντικαπ από τον Ντεσαπέλ και τον Λουί ντε λα Μπουρντοναί. Την περίοδο 1834–1836, οδήγησε μια ομάδα του Παρισιού με την οποία κέρδισε και τα δύο ματς που έδωσε σε αγώνα αλληλογραφίας εναντίον του συλλόγου του Γουέστμινστερ, που ήταν ο ισχυρότερος σκακιστικός σύλλογος της Αγγλίας. Μετά το θάνατο του Λα Μπουρντοναί το 1840, θεωρήθηκε ο καλύτερος παίκτης της χώρας. Τον Δεκέμβριο του 1841 αναβίωσε το περιοδικό *Le Palamède*, που κατά την ίδρυσή του το 1836 ήταν το πρώτο σκακιστικό περιοδικό του κόσμου, και το οποίο διήρκεσε μέχρι το 1847.

Έπαιξε δύο αγώνες εναντίον του Χάουαρντ Στώντον. Κέρδισε τον πρώτο, το 1843 στο Λονδίνο, με σκορ 3½–2½ (τρεις νίκες, μία ισοπαλία, δύο ήττες), αλλά λίγο πριν τα Χριστούγεννα έχασε στον επαναληπτικό αγώνα στο Παρίσι, με σκορ 13–8 (έξι νίκες, τέσσερις ισοπαλίες, ένδεκα ήττες). Αυτό το δεύτερο ματς θεωρείται συχνά ως ανεπίσημος αγώνας του Παγκοσμίου πρωταθλήματος σκακιού.

Το 1858, ο Σαιντ-Αμάν έπαιξε στο τουρνουά σκακιού του Μπέρμιγχαμ της Αγγλίας, μια εκδήλωση με νοκ-άουτ αγώνες. Κέρδισε στον πρώτο γύρο, αλλά έχασε στο δεύτερο με σκορ 2–1 από τον Αυστριακό Ερνστ Φάλκμπεερ (Ernst Falkbeer).

Το 1861 ο Σαιντ-Αμάν συνταξιοδοτήθηκε στην Αλγερία. Πέθανε εκεί το 1872 μετά από πτώση από την άμαξά του.

## Παραπομπές


## Πηγές
* 
* 
* 
* 
* 
* 

## Εξωτερικοί σύνδεσμοι

* 

Κατηγορία:Γάλλοι σκακιστές
Κατηγορία:Γάλλοι εκδότες
Γίνγκλακ Σιναουάτρα

Η **Γίνγκλακ Σιναγουάτρα** (*ยิ่งลักษณ์ ชินวัตร*, 21 Ιουνίου 1967), με το ψευδώνυμο **Pu**  ("κάβουρας"), είναι επιχειρηματίας και πολιτικός από την Ταϊλάνδη, μέλος του Κόμματος Φέου της Ταϊλάνδης και διετέλεσε πρωθυπουργός της χώρας, από το 2011 ως το 2014. Ήταν η πρώτη γυναίκα που κατέλαβε το πρωθυπουργικό αξίωμα στη χώρα και η νεαρότερη αρχηγός κυβέρνησης εδώ και 60 και πλέον χρόνια.

## Βιογραφία
Κατάγεται από εύπορη οικογένεια Ταϊλανδών κινέζικης καταγωγής. Απέκτησε πτυχίο μπάτσελορ από το Πανεπιστήμιο Τσιανγκ Μάι και Μάστερ από το Κρατικό Πανεπιστήμιο Κεντάκι, αμφότερα στη Δημόσια Διοίκηση. Είναι αδερφή του πρώην πρωθυπουργού, Τακσίν Σιναουάτρα.

## Πρωθυπουργία
Το Μάιο του 2011 έλαβε το χρίσμα από το Ταϊλανδέζικο Κόμμα Φέου για το αξίωμα της Πρωθυπουργού μετά τις εκλογές του 2011 . Το κόμμα Φέου κέρδισε σαρωτική νίκη με ποσοστό 47% των ψήφων και 265 έδρες επί συνόλου 500 στη Βουλή των Αντιπροσώπων.

Το Κοινοβούλιο ψήφισε με 296 ψήφους από τα 500 συνολικά μέλη να εγκρίνει το διορισμό της Γίνγκλακ στην πρωθυπουργία. Τρεις βουλευτές καταψήφισαν και 197 ήταν απόντες. Στις 8 Αυγούστου ο πρόεδρος της Εθνοσυνέλευσης πρότεινε στο Βασιλιά να διορίσει πρωθυπουργό τη Γίνγκλακ. Ο διορισμός έγινε αναδρομικά, από τις 5 Αυγούστου και η νέα πρωθυπουργός παρουσίασε τα μέλη της κυβέρνησής της έπειτα από 4 ημέρες. Η ορκωμοσία της νέας πρωθυπουργού και της κυβέρνησής της έγινε στις 10 Αυγούστου.

Στις 9 Δεκεμβρίου 2013 η Γίνγκλακ διέλυσε το Κοινοβούλιο και ζήτησε τη διεξαγωγή πρόωρων εκλογών στον απόηχο των αντικυβερνητικών διαδηλώσεων. Οι εκλογές έγιναν στις 2 Φεβρουαρίου 2014, όμως ακυρώθηκαν από το Συνταγματικό Δικαστήριο.

## Καθαίρεση
Στις 7 Μαΐου 2014 το Συνταγματικό Δικαστήριο με ομόφωνη απόφασή του καθαίρεσε την Γίνγκλακ από την πρωθυπουργία, κρίνοντας αντισυνταγματική την ενέργεια της πρωθυπουργού να μετατεθεί ο ανώτατος αξιωματούχος ασφαλείας Ταβίλ Πλιένσρο στο αξίωμα του γενικού γραμματέα του Συμβουλίου Εθνικής Ασφαλείας. Για το λόγο αυτό κατηγορήθηκε για νεποτισμό. Η Σιναουάτρα αρνήθηκε ότι έκανε το διορισμό προς όφελος της οικογένειάς της. 
Στις 8 Μαΐου 2014 η Εθνική Επιτροπή κατά της Διαφθοράς (NACC) συμφώνησε ομόφωνα να απαγγείλει κατηγορίες εναντίον της Γίνγκλακ για μια υπόθεση διαφθοράς με ένα πρόγραμμα για το ρύζι, που άφησε απλήρωτους εκατομμύρια παραγωγούς ρυζιού.

Στις 23 Ιανουαρίου 2015 η πρώην πρωθυπουργός κρίθηκε ένοχη από το κοινοβούλιο και της επιβλήθηκε να μην συμμετέχει στην πολιτική για 5 χρόνια (με 190 υπέρ, 18 κατά και 8 αποχές) για αμέλεια στη διάρκεια μιας συνεδρίασης που μεταδόθηκε από την τηλεόραση.

## Παραπομπές


## Εξωτερικοί σύνδεσμοι

*Ιστοσελίδα του Κόμματος Φέου
*Προφίλ στα *[[BBC News]]*
*Profile: Yingluck Shinawatra στα *[[CBC News]]*

Κατηγορία:Πρωθυπουργοί της Ταϊλάνδης
Κατηγορία:Γυναίκες Πρωθυπουργοί
Λακκούβα (ξυλογραφία)

Η **Λακκούβα** ήταν μια ξυλογραφία που δημιουργήθηκε από τον Ολλανδό καλλιτέχνη Μ.Κ. Έσερ και τελειοποιήθηκε τον Φεβρουάριο του 1952.

Νωρίτερα από το 1936, ο Έσερ δούλεψε σκληρά, κυρίως όμως επικεντρώθηκε σε παράδοξα ψηφιδωτά  και άλλες αφηρημένες οπτικές έννοιες. Αυτή η ξυλογραφία, ωστόσο, είναι μια ρεαλιστική απεικόνιση μιας απλής εικόνας που απεικονίζει δύο οπτικές γωνίες ταυτόχρονα. Επίσης απεικονίζει έναν χωματόδρομο με μια μεγάλη δεξαμενή νερού στη μέση του στο λυκόφως. Όσον αφορά τη ζωγραφιά ανάποδα και, εστιάζοντας αποκλειστικά στην αντανάκλαση στο νερό, γίνεται μια απεικόνιση ενός δάσους με πλήρες εναέριο φεγγάρι. Ο δρόμος είναι μαλακός και αμμώδης και σε αυτό υπάρχουν δύο ευδιάκριτα διαφορετικά κομμάτια ελαστικών, δύο σετ πατημασιών που πηγαίνουν σε αντίθετες κατευθύνσεις και δύο διαδρομές ποδηλάτων. Ο Έσερ έχει έτσι ταιριάξει τρία στοιχεία: το νερό, τον ουρανό και τη γη.

Κατηγορία:Ξυλογραφίες
Τζέρεμι Άιρονς

Ο **Τζέρεμι Άιρονς** (αγγλ.: *Jeremy Irons*, 19 Σεπτεμβρίου 1948) είναι Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία του 1990 *[[Το γύρισμα της τύχης]] (Reversal of Fortune)*, όπου πλάι στην Γκλεν Κλόουζ υποδύθηκε τον κοσμικό Κλάους φον Μπιούλοου που το 1980 κατηγορήθηκε για απόπειρα δολοφονίας της ζάπλουτης συζύγου του, Σάνι. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία. 

Ο Τζέρεμι Άιρονς σπούδασε υποκριτική στη δραματική σχολή του Θεάτρου *Old Vic* στο Μπρίστολ και έκανε το ντεμπούτο του στο σανίδι το 1969 υποδυόμενος τον Φλόριζελ στο έργο του Ουίλλιαμ Σαίξπηρ *[[Το χειμωνιάτικο παραμύθι (Σαίξπηρ)|Το χειμωνιάτικο παραμύθι]]*. Κατά τη δεκαετία του '70 πρωταγωνίστησε σε πολλές παραστάσεις σε θέατρα του Λονδίνου ερμηνεύοντας μεταξύ άλλων Σαίξπηρ, Σάμιουελ Μπέκετ και Νικολάι Γκόγκολ. Το 1984 έκανε το ντεμπούτο του στο Μπρόντγουεϊ ερμηνεύοντας τον ρόλο του Χένρι στο θεατρικό του Τομ Στόπαρντ *Το πιο αληθινό (The Real Thing)* και βραβεύτηκε με Βραβείο Τόνι. 

Ο Άιρονς έλαβε αναγνωρισιμότητα για την ερμηνεία του στο ρομαντικό δράμα του 1981 *[[Η ερωμένη του Γάλλου λοχαγού]] (The French Lieutenant's Woman)*, όπου εμφανίστηκε πλάι στη Μέριλ Στριπ. Έπειτα πρωταγωνίστησε στις ταινίες *Στο φως του φεγγαριού (Moonlighting, 1982)*, *Προδοσία, 1983* και *[[Η αποστολή (ταινία)|Η αποστολή]] (Mission, 1986)* και έλαβε διθυραμβικές κριτικές για τη σκιαγράφηση διδύμων γυναικολόγων στο ψυχολογικό θρίλερ του Ντέιβιντ Κρόνενμπεργκ *Οι διχασμένοι (Dead Ringer, 1988)*. Άλλες σημαντικές ταινίες του ηθοποιού είναι οι εξής: *Κάφκα (Kafka, 1991)*, *Ολέθριο πάθος* (Damage, 1992), *Το σπίτι των πνευμάτων (The House of Spirits, 1993)*, *[[Ο Βασιλιάς των Λιονταριών|Ο βασιλιάς των λιονταριών]] (The Lion King, 1994)*, *Πολύ σκληρός για να πεθάνει: Η εκδίκηση (Die Hard with a Vengeance, 1995)*, *Λολίτα (Lolita, 1997)*, *Ο άνθρωπος με τη σιδερένια μάσκα (The Man in the Iron Mask, 1998)*, *Ο έμπορος της Βενετίας (The Merchant of Venice, 2004)* και *Η τελευταία λέξη της Τζούλια (Being Julia, 2004)*. Η εμφάνισή του πλάι στην Έλεν Μίρεν στη μίνι τηλεοπτική σειρά *Elizabeth I* το 2005 του χάρισε Χρυσή Σφαίρα και Βραβείο Έμμυ, ενώ από το 2011 πρωταγωνιστεί στην ιστορική τηλεοπτική σειρά *Ο Βοργίες (The Borgias)*. 

## Φιλμογραφία

## Παραπομπές


## Εξωτερικοί σύνδεσμοι
* Τζέρεμι Άιρονς , σελίδα στον ιστότοπο Cine.gr .

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί θεάτρου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Νικητές βραβείου Tony
Τσανάκλειος Σχολή

Η **Τσανάκλειος Σχολή** ή **Ελληνική Αστική Σχολή Νέστωρος Τσανακλή** υπήρξε εκπαιδευτήριο και ανοικοδομήθηκε το διάστημα 1906-1907 με δαπάνες του αποδήμου στην Αίγυπτο Κομοτηναίου Νέστορα Τσανακλή. Το κτήριο εγκαινιάστηκε ως Αστική σχολή Αρρένων το 1908. Το διάστημα 1922-1954 στεγαζόταν στο κτίριο η Γενική Διοίκησης Θράκης και το διάστημα 1954-1972 η Νομαρχία Ροδόπης. Αργότερα στεγάστηκε η Πρυτανεία του Δημοκρίτειου Πανεπιστήμιου Θράκης και το κτίριο σήμερα είναι γνωστό και ως η *Παλιά Πρυτανεία*. Σήμερα το κτίριο βρίσκεται υπό ανακαίνιση. 

## Νέστορας Τσανακλής
Ο Νέστορας Τσανακλής γεννήθηκε στην Κομοτηνή το 1841 από μικροαστική οικογένεια. Τότε η Κομοτηνή είχε 10-12 χιλιάδες κατοίκους. Δεκαπέντε ετών ο Τσανακλής ξενιτεύεται στην Αίγυπτο όπου γίνεται βιομήχανος με το εμπόριο καπνού και τσιγάρων. Το 1859 φέρνει καπνό και εργάτες από τη Θράκη και ιδρύει το πρώτο εργοστάσιο παραγωγής τσιγάρων στο Σουέζ. Γυρίζει στην Κομοτηνή το 1859. Με δαπάνες του Τσανακλή το διάστημα 1906-1907 ανοικοδομήθηκε η Τσανάκλειος Σχολή και λειτούργησε πρώτη φορά το 1908 με τη μεταφορά της Αστικής Σχολής Αρρένων (Αρρεναγωγείο ή Σχολαρχείον). Το κτήριο κόστισε 10.000 Οθωμανικές χρυσές λίρες και για τη συντήρηση και μισθοδοσία του σχολείου ο Τσανακλής διέθετε κάθε χρόνο 300 χρυσές λίρες.

## Παραπομπές


Κατηγορία:Κτίρια και κατασκευές στην Κομοτηνή
ITunes Festival: London 2010

Το **iTunes Festival: London 2010** είναι ΕΡ του προσωπικού συγκροτήματος του βρετανού τραγουδιστή της χέβι μέταλ μουσικής, Ozzy Osbourne, το οποίο κυκλοφόρησε στις 6 Ιουλίου του 2010 μέσω της δισκογραφικής εταιρείας "Sony Music Entertainment" και είναι διαθέσιμο μόνο για αγορά μέσω διαδικτύου από το iTunes Store.

Η ηχογράφηση πραγματοποιήθηκε τρεις ημέρες πριν την επίσημη κυκλοφορία, στο φεστιβάλ "iTunes" στο Λονδίνο.

## Τραγούδια
1. **Let Me Hear You Scream** *(Osbourne, Churko)* - 3:19
2. **Mr. Crowley** *(Osbourne, Rhoads, Daisley)* - 6:13
3. **I Don't Know** *(Osbourne, Rhoads, Daisley)* - 5:07
4. **Suicide Solution** *(Osbourne, Rhoads, Daisley)* - 5:25
5. **I Don't Want to Change the World** *(Osbourne, Wylde, Castillo, Klimister)* - 4:32
6. **War Pigs** *(Osbourne, Iommi, Butler, Ward)* - 8:29

## Τα μέλη του συγκροτήματος
Το "*iTunes Festival: London 2010*" ηχογραφήθηκε από τους εξής μουσικούς:
* Ozzy Osbourne - φωνητικά
* Gus G. - κιθάρα
* Ρομπ Νίκολσον - μπάσο
* Τόμι Κλουφέτος - τύμπανα
* Άνταμ Γουέικμαν - πλήκτρα

## Πηγές
* iTunes Festival: London 2010 - EP - Apple
* iTunes Festival: London 2010 - Encyclopaedia Metallum

Κατηγορία:Άλμπουμ του 2010
Κατηγορία:Live άλμπουμ του Ozzy Osbourne
Χάμφρεϊ Κάρπεντερ

Ο **Χάμφρεϊ Κάρπεντερ** (1946-2005) ήταν ένας Άγγλος βιογράφος, συγγραφέας και ραδιοφωνικός εκφωνητής.Είναι ευρέως γνωστός για τις βιογραφίες που είχε γράψει ο ίδιος για τον
Τζ. Ρ. Ρ. Τόλκιν και για τα άλλα μέλη της λογοτεχνικής ομάδας των Ίνκλινγκς (Inklings).

## Βιογραφία
Ο Κάρπεντερ γεννήθηκε στις 29 Απριλίου 1946 στην Οξφόρδη. Στην Οξφόρδη ο Κάρπεντερ, γεννήθηκε, πέθανε και έζησε, σχεδόν, όλη του τη ζωή. Ο πατέρας του ήταν ο επίσκοπος Χένρι Κάρπεντερ και η μητέρα του η Ούριθ Μόνικα Τρεβέλυαν. Ως παιδί ζούσε σε καταλύματα πανεπιστημίου, όπου εργαζόταν ο πατέρας του, ωσότου διοριστεί ο πατέρας του επίσκοπος της Οξφόρδης.

Ο Κάρπεντερ είναι γνωστός και για τις βιογραφίες που έχει συγγράψει, όπως του Τζ. Ρ. Ρ. Τόλκιν, του Ουίσταν Ώντεν, του Έζρα Πάουντ κ.ά.

Ο Κάρπεντερ, ωστόσο, έγραψε και ιστορίες για τον ραδιοφωνικό σταθμό του BBC 3.

Ο Χάμφρεϊ Κάρπεντερ πέθανε στις 4 Ιανουαρίου 2005, από καρδιακή ανεπάρκεια, σε συνδυασμό και με τη νόσο πάρκινσον, η οποία  τον ταλαιπωρούσε για πολλά χρόνια.

## Παραπομπές


## Εξωτερικοί σύνδεσμοι
* A perceptive biographer and engaging broadcaster, *[[The Guardian]]*, 5 Ιανουαρίου  2005
* Gently mischievous broadcaster and prolific writer , *[[The Times]]*, 6 Ιανουαρίου  2005
* Humphrey Carpenter, English biographer, dies at 58, *[[New York Times]]*, 19 Ιανουαρίου 2005
* Φόρος τιμής στον  Humphrey Carpenter BBC Radio
* IMDb, Humphrey Carpenter (1946–2005)

Κατηγορία:Άγγλοι συγγραφείς
Κατηγορία:Ραδιοφωνικοί συγγραφείς
Κατηγορία:Τζ. Ρ. Ρ. Τόλκιν
Κατηγορία:Άγγλοι βιογράφοι
Recusancy

Στην ιστορία της Αγγλίας και της Ουαλίας, **recusancy**  ήταν η κατάσταση εκείνων που αρνούνταν να παρακολουθήσουν τις Αγγλικανικές τελετές· εκείνα τα άτομα ήταν γνωστά ως recusants. Ο όρος, που προέρχεται από το Λατινικό *recusare* (σημαίνει άρνηση ή αντίρρηση) χρησιμοποιήθηκε πρώτα για την αναφορά σε εκείνους που παρέμειναν πιστοί στη Ρωμαιοκαθολική Εκκλησία και δεν προσέρχονταν στις δραστηριότητες της Εκκλησίας της Αγγλίας, ενώ ένας νόμος του 1593 καθόριζε τις τιμωρίες προς τους "Παπικούς αντιφρονούντες".

Οι "Recusancy Acts" άρχισαν κατά τη βασιλεία της Ελισάβετ Α' και ανακλήθηκαν το 1650. Επέβαλαν διάφορα είδη τιμωρίας σε εκείνους που δεν συμμετείχαν στην Αγγλικανική θρησκευτική δραστηριότητα, όπως πρόστιμα, κατάσχεση περιουσίας και φυλάκιση. Παρά την ανάκλησή τους, οι περιορισμοί ενάντια στους Ρωμαιοκαθολικούς ήταν ακόμη σε ισχύ μέχρι την πλήρη Καθολική Χειραφέτηση το 1829. Σε μερικές περιπτώσεις εκείνοι που ακολουθούσαν τον Καθολικισμό αντιμετώπιζαν τη θανατική ποινή, και ένας αριθμός Άγγλων και Ουαλών Καθολικών που εκτελέστηκαν τον 16ο και τον 17ο αιώνα έχει αγιοποιηθεί από την Καθολική Εκκλησία ως Χριστιανοί μάρτυρες (βλέπε Καθολικοί μάρτυρες της Αγγλικής Μεταρρύθμισης).

## Ιστορία
Μετά την Αγγλική Μεταρρύθμιση, από τον 16ο μέχρι τον 19ο αιώνα εκείνοι που ήταν ένοχοι για τέτοιο νονκονφορμισμό ονομάζονταν "recusants", υπόκειντο σε πολιτικές τιμωρίες και μερικές φορές, ειδικά στο πρώτο μέρος αυτής της περιόδου, σε ποινικές τιμωρίες. Οι Ρωμαιοκαθολικοί αποτελούσαν ένα μεγάλο μέρος, αν όχι την σχετική πλειοψηφία, των αρνητών και πρώτα για τους Καθολικούς χρησιμοποιήθηκε ο όρος. 
## Αναφορές


## Εξωτερικοί σύνδεσμοι
* "Thames Valley Papists" (by Tony Hadland), ''Reformation to Emancipation, 1534–1829'' (published 1992; ISBN 0-9507431-4-3; the 2001 electronic version added illustrations)
* "Lyford Grange Agnus Dei",  Global Net, banned Papal medallion, hidden in roof timbers for 400 years, found in 1959.
* 

Κατηγορία:Χριστιανισμός στην Αγγλία
Πολ Σκόφιλντ

Ο **Πολ Σκόφιλντ** (αγγλ. **Paul Scofield**), (21 Ιανουαρίου 1922 - 19 Μαρτίου 2008) ήταν Άγγλος ηθοποιός του θεάτρου και του κινηματογράφου βραβευμένος με Όσκαρ Α' Ανδρικού Ρόλου για την ταινία του 1966 *[[Ένας άνθρωπος για όλες τις εποχές]] (A Man for all Seasons)*, όπου υποδύθηκε τον Άγγλο συγγραφέα, νομικό και πολιτικό Τόμας Μορ. Ο ρόλος αυτός του χάρισε επίσης τη Χρυσή Σφαίρα Καλύτερης Ανδρικής Ερμηνείας σε Δραματική ταινία και Βραβείο BAFTA. Ο Σκόφιλντ έπειτα ερμήνευσε το ρόλο και στο θέατρο τόσο στο Λονδίνο όσο και στη Νέα Υόρκη και τιμήθηκε και με Βραβείο Τόνι. Ο ηθοποιός έκανε το ντεμπούτο του στο θεατρικό σανίδι το 1940 αναλαμβάνοντας τον πρωταγωνιστικό ρόλο στο έργο του Ευγένιου Ο'Νηλ *[[Πόθοι κάτω από τις λεύκες (θεατρικό)|Πόθοι κάτω από τις λεύκες]] (Desire Under the Elms)* και αποσπώντας διθυραμβικές κριτικές. Οι εμφανίσεις που ακολούθησαν τον κατέστησαν ως έναν από τους σημαντικότερους ηθοποιούς του θεάτρου στην Αγγλία. Ο ηθοποιός έκανε το ντεμπούτο του στον κινηματογράφο το 1955 εμφανιζόμενος πλάι στην Ολίβια Ντε Χάβιλαντ στην ταινία *Η φυλακισμένη του Εσκόριαλ (That Lady)* και βραβεύτηκε με Βραβείο BAFTA ως ο καλύτερος πρωτοεμφανιζόμενος ηθοποιός της χρονιάς. Ο ηθοποιός εργάστηκε ως επί το πλείστον στο θέατρο και οι κινηματογραφικές του εμφανίσεις ήταν σποραδικές. Οι σημαντικότερες ταινίες στις οποίες συμμετείχε είναι οι εξής: *Το τρένο (The Train, 1964)*, *Ένας άνθρωπος για όλες τις εποχές (A Man for all Seasons, 1966)*, *Βασιλιάς Ληρ (King Lear, 1971)*, *Εύθραυστη ισορροπία (A Delicate Balance, 1973)*, *Ερρίκος ο 5ος (Henry V, 1989)*, *Άμλετ (Hamlet, 1990)* και *Quiz Show, 1994*. Ο Σκόφιλντ είναι ένας από τους οκτώ ηθοποιούς που έχουν τιμηθεί με Όσκαρ, Βραβείο Έμμυ, Βραβείο Γκράμι και Βραβείο Τόνι.
[μικρογραφία|260x260εσ|Ο Σκόφιλντ (δεξιά) με τον [Μπαρτ Λάνκαστερ σε σκηνή από την ταινία *Το τρένο* (1964)]]

## Φιλμογραφία

## Παραπομπές


## Εξωτερικοί σύνδεσμοι

* Πολ Σκόφιλντ , σελίδα στον ιστότοπο Cine.gr .
* Πολ Σκόφιλντ, σελίδα στον ιστότοπο της Internet Movie Database .

Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Nevermore (άλμπουμ)

Το **Nevermore** είναι το πρώτο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Φεβρουάριο του 1995 μέσω της δισκογραφικής εταιρείας "Century Media Records". Το άλμπουμ επανεκδόθηκε στις 5 Σεπτεμβρίου 2006 από την ίδια εταιρεία με πέντε επιπλέον κομμάτια.

## Ιστορία του δίσκου
left|120px|thumb|Ο Πατ Ο'Μπράιεν
Αυτός ήταν ο μοναδικός δίσκος των Nevermore στον οποίο συμμετείχε ο αρχικός ντράμερ του συγκροτήματος, Μαρκ Άρινγκτον, ο οποίος έπαιξε σε τέσσερα από τα τραγούδια του αρχικού άλμπουμ και στα μπόνους τραγούδια που συμπεριλήφθηκαν στην επανέκδοση.
Η ηχογράφηση του δίσκου πραγματοποιήθηκε στα "Robert Lang Studios" του Σιάτλ και η μίξη στο "Pakaderm" του Λος Άντζελες και το "Granny House" του Ρίνο.
Ο δίσκος παρουσίαζε μία μίξη παραδοσιακού χέβι μέταλ με την τεχνική του Progressive Metal, γεγονός που έκανε το συγκρότημα δημοφιλές στο ευρωπαϊκό κοινό και κατά την περιοδεία για την προώθηση του άλμπουμ εμφανίστηκε στο φεστιβάλ "Dynamo Open Air" της Ολλανδίας. Οι στίχοι και τα φωνητικά του Ντέιν είναι σε δραματικό τόνο και η μουσική του συγκροτήματος είναι έντονη και τεχνική, χαρακτηριζόμενη ακόμη και ως progressive thrash metal. Την παραγωγή του δίσκου ανέλαβε ο Νιλ Κέρνον, γνωστός για την συνεργασία του με ονόματα όπως οι Judas Priest και οι Queensrÿche, ενώ κατά την περιοδεία του άλμπουμ στο συγκρότημα εντάχθηκε, μόνο για τις ζωντανές τους εμφανίσεις, ο κιθαρίστας Πατ Ο'Μπράιεν.
Οι κριτικές για τον δίσκο ήταν θετικές με το "Allmusic" να του δίνει τρία αστέρια με άριστα τα πέντε, το "Sputnik Music" να του δίνει μέσο όρο βαθμολογιών 3,4 / 5, το "Metal Archives" 79% και το "Metal Storm" 7,9 με άριστα το 10.

## Τραγούδια
1. **What Tomorrow Knows** *(Dane, Loomis)* - 5:11
2. **C.B.F (Chrome Black Future)** *(Dane, Loomis)* - 6:02
3. **The Sanity Assassin** *(Dane, Loomis)* - 6:21
4. **Garden of Gray** *(Dane, Loomis)* - 4:48
5. **Sea of Possibilities** *(Dane, Loomis)* - 4:18
6. **The Hurting Words** *(Dane, Loomis)* - 6:17
7. **Timothy Leary** *(Dane, Loomis)* - 5:12
8. **Godmoney** *(Dane, Loomis)* - 4:43

### Μπόνους κομμάτια στην επανέκδοση
9. **The System's Failing** *(Dane, Loomis)* - 3:34
10. **The Dreaming Mind** *(Dane, Loomis)* - 3:56
11. **World Unborn** *(Dane, Loomis)* - 3:58
12. **Chances Three** *(Dane, Loomis)* - 2:48
13. **Utopia** *(Dane, Loomis)* - 7:12

## Τα μέλη του συγκροτήματος
Το "*Nevermore*" ηχογραφήθηκε από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα στα κομμάτια 2, 3, 5, 7
* **Μαρκ Άρινγκτον** - τύμπανα στα κομμάτια 1, 4, 6, 8, 9-13

## Παραπομπές


## Πηγές
* Nevermore - Nevermore | Songs, Reviews, Credits, Awards | AllMusic
* Nevermore - Nevermore (album review ) | Sputnikmusic
* Nevermore - Nevermore - Encyclopaedia Metallum: The Metal Archives
* Nevermore - Nevermore - Metal Storm

Κατηγορία:Δισκογραφία των Nevermore
Κατηγορία:Άλμπουμ του 1995
Γιάννης Πάτσης

Ο **Γιάννης Πάτσης** (1937-) είναι Έλληνας θεατρικός συγγραφέας, δημοσιογράφος και μεταφραστής.

## Βιογραφία
Ο Πάτσης γεννήθηκε στα Λαγκάδια Αρκαδίας. Σπούδασε Πολιτικές Επιστήμες , Δημοσιογραφία και Τηλεπικοινωνίες. Διακρίθηκε σε λογοτεχνικούς διαγωνισμούς. Άρχισε να γράφει για το θέατρο ο 1969. Από το Εθνικό Ραδιόφωνο ξεκίνησαν να μεταδίδονται έργα του, τα οποία προκάλεσαν αίσθηση. Έργα του επίσης παρουσιάστηκαν από πρωτοποριακές ομάδες θεάτρου.

## Παραπομπές


Κατηγορία:Έλληνες θεατρικοί συγγραφείς
Σβετλάνα Ιβανόβα

Η **Σβετλάνα Αντρέγεβνα Ιβανόβα** (Ρώσικα: Светлана Андреевна Иванова, γεννημένη 26 Σεπτεμβρίου του 1985 στη Μόσχα) είναι Ρωσίδα ηθοποιός. Πρώτη μεγάλου μήκους ταινία της ήταν ο «9ος Λόχος» (9 рота (фильм)). Στη συνέχεια πρωταγωνίστησε σε ταινίες όπως «Φραντς + Πωλίνα» (Franz + Polina), «Οκτώ Αυγούστου» (Август. Восьмого) και σε άλλες. Η Ιβανόβα έχει λάβει πολλά βραβεία για το ρόλο της στην ταινία «Φραντς + Πωλίνα».

Είναι επίσης ηθοποιός και σε Θέατρο. Έκανε ντεμπούτο στην προσαρμογή του έργου «Τρεις Σύντροφοι» στις 22 Μαρτίου του 2012.

## Βιογραφία και Καριέρα
Η Σβετλάνα Ιβανόβα γεννήθηκε στις 26 Σεπτεμβρίου του 1985 στη Μόσχα. Όταν ήταν μαθήτρια, συγκεκριμένα 14 ετών, άρχισε να δείχνει ενδιαφέρον για την υποκριτική και την θεατρολογία. Όταν αποφοίτησε άρχισε να παίζει σε πολλές παραστάσεις και το 2004 άρχισε να κάνει κινηματογραφικές ταινίες. Το 2005 έπαιξε στην ταινία «Εταιρεία 9» με τον Αλεξέι Τσάντοφ και τον Φιόντορ Μπονταρτσούκ, το 2006 έπαιξε στην ταινία «Φραντς + Πωλίνα» όπου κατείχε τον πρωταγωνιστικό ρόλο, το 2010 έπαιξε στην ταινία «Σκοτεινός Κόσμος» όπου κατείχε τον πρωταγωνιστικό ρόλο, το 2012 έπαιξε στην ταινία «Οκτώ Αυγούστου» όπου συμπρωταγωνιστούσε με τον Μαξίμ Ματβέγεφ και το 2013 έπαιξε στην ταινία «Αριθμός 17» με τον Ντανίλα Κοζλόφσκι. Η Φιλμογραφία της Σβετλάνα κατέχει περισσότερο τους πρωταγωνιστικούς ρόλους.

## Προσωπική Ζωή

Το 2009, η Ιβανόβα παντρεύτηκε με τον κινηματογραφιστή Βιατσεσλάφ Λισνέφσκι. Έχουν μία κόρη γεννημένη το 2012.

## Φιλμογραφία

## Παραπομπές


## Εξωτερικοί σύνδεσμοι
* 
* 

Κατηγορία:Ρωσίδες ηθοποιοί
Ανδρέας Κουραχάνης

Ο **Ανδρέας Κουραχάνης** ήταν Έλληνας κολυμβητής, υδατοσφαιριστής αλλά και καταδύτης του Ολυμπιακού ο οποίος σκοτώθηκε στον Ελληνοϊταλικό πόλεμο του 1940–41.

Ο Κουραχάνης υπήρξε Πρωταθλητής Ελλάδας στα 200μ στην κολύμβηση και τερματοφύλακας της ομάδας πόλο του Ολυμπιακού με την οποία κατέκτησε τα Πρωταθλήματα Ελλάδος το 1933 και το 1934 (πιθανώς και αυτό του 1936).

Σκοτώθηκε στο Αλβανικό μέτωπο πολεμώντας κατά των Ιταλών. Ο Ολυμπιακός διοργάνωσε το 1955 τουρνουά υδατοσφαίρισης με τη συμμετοχή πολλών ομάδων για να τιμήσει τη μνήμη του πεσόντος αθλητή του Ανδρέα Κουραχάνη.

## Παραπομπές


Κατηγορία:Έλληνες υδατοσφαιριστές
Κατηγορία:Έλληνες αθλητές της κολύμβησης
Κατηγορία:Υδατοσφαιριστές ΟΣΦΠ
Κατηγορία:Κολυμβητές ΟΣΦΠ
Φούης Γυάρου

Ο **Φούης** είναι μικρή βραχονησίδα του νησιωτικού συμπλέγματος των Κυκλάδων. Είναι ακατοίκητη και βρίσκεται πολύ κοντά στη δυτική πλευρά της Γυάρου. 

Όπως και η Γυάρος, διοικητικά ανήκει στη Δημοτική Ενότητα Άνω Σύρου, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης, υπαγόταν στον Δήμο Άνω Σύρου.

## Εξωτερικοί σύνδεσμοι
*Δήμος Σύρου - Ερμούπολης 

Κατηγορία:Βραχονησίδες της Γυάρου
Στυλιανός Κρητικάς

Ο **Στυλιανός Κρητικάς** (Αδραμύττιο, 1891 - Αθήνα, 23 Αυγούστου 1982) υπήρξε Έλληνας δικηγόρος, αντιστασιακός και πολιτικός. Υπηρέτησε ως βουλευτής στην εκλογική περιφέρεια Λέσβου το 1923.

## Βιογραφία
Μικρασιατικής καταγωγής, εντάχθηκε από πολύ νέος στη Δημοκρατική Άμυνα του Ελευθερίου Βενιζέλου και εν συνεχεία στο Κόμμα Φιλελευθέρων. Πριν τη Μικρασιατική Καταστροφή ανέλαβε τη διοίκηση της Γεωργικής Τράπεζας της Σμύρνης.

Στις εκλογές της 16ης Δεκεμβρίου 1923 εξελέγη με τον πολιτικό συνδυασμό του Γ. Παπανδρέου "Δημοκρατικοί-Φιλελεύθεροι", που ήταν μια τοπική παραλλαγή του Κόμματος Φιλελευθέρων. Επανεξελέγη στις εκλογές του 1926 και γερουσιαστής το 1929.  Την περίοδο εκείνη ήταν μέλος της Δημοκρατικής Ένωσης του Παπαναστασίου. Εισηγήθηκε ειδική νομοθεσία για τους συνεταιρισμούς.  Το 1935 καταδικάστηκε ως κινηματίας με τους βενιζελικούς και λίγο αργότερα υπέστη διώξεις και από το καθεστώς του Μεταξά. Έλαβε μέρος στην Εθνική Αντίσταση και ήταν εκπρόσωπος του ΕΑΜ στο Συμβούλιο των Κορυσχάδων. Για την αντιστασιακή του δράση εκτοπίστηκε αρχικά στην Ικαρία και στη συνέχεια στη Μακρόνησο.

Απεβίωσε σε ηλικία 91 ετών, τον Αύγουστο του 1982 και κηδεύτηκε στις 25 Αυγούστου από το Πρώτο Νεκροταφείο Αθηνών. Μέχρι τον θάνατό του ήταν ο μοναδικός εν ζωή γερουσιαστής της Ελλάδας.

## Πηγές


Κατηγορία:Βουλευτές Λέσβου
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες δικηγόροι του 19ου αιώνα
Κατηγορία:Μέλη του ΕΑΜ
3055 Ανναπάβλοβα

μικρογραφία|Η τροχιά του αστεροειδούς 3055 Ανναπάβλοβα
Η **Ανναπάβλοβα (Annapavlova)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1978 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της προς τιμή της Ρωσίδας κλασικής χορεύτριας Άννα Πάβλοβα.

Τα φυσικά χαρακτηριστικά της Ανναπάβλοβα είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ανναπαβλοβα
3057 Μέλαρεν

Ο **Μέλαρεν (Mälaren)** είναι ένας αστεροειδής που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,4. Ανακαλύφθηκε το 1981 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από την ομώνυμη λίμνη, την τρίτη μεγαλύτερη της Σουηδίας.

Τα φυσικά χαρακτηριστικά του Μέλαρεν είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μελαρεν
Τζέιμς Κρεγκ Γουάτσον

Ο **Τζέιμς Κρεγκ Γουάτσον** (, 28 Ιανουαρίου 1838 – 22 Νοεμβρίου 1880) ήταν Αμερικανός αστρονόμος καναδικής καταγωγής.

## Βιογραφία
Ο Γουάτσον γεννήθηκε στο χωριό Φίνγκαλ του Οντάριο. Η οικογένειά του μετανάστευσε στο Ανν Άρμπορ του Μίσιγκαν όταν ο ίδιος ήταν 12 ετών. Σε ηλικία 15 ετών εγγράφηκε στο Πανεπιστήμιο του Μίσιγκαν, όπου σπούδασε τις κλασικές γλώσσες: αρχαία ελληνικά και λατινικά. Αργότερα, έμαθε αστρονομία από τον καθηγητή Φραντς Μπρύνοβ (Franz Brünnow), τον πρώτο ξένο που έγινε διευθυντής σε αμερικανικό αστεροσκοπείο. Ο Γουάτσον διαδέχθηκε το 1863 τον Μπρύνοβ ως διευθυντής του Αστεροσκοπείου του Ντιτρόιτ στο Ανν Άρμπορ και παρέμεινε σε αυτή τη θέση μέχρι το 1879.

Συνολικά ο Γουάτσον ανεκάλυψε 22 αστεροειδείς, με πρώτο την 79 Ευρυνόμη το 1863 και τελευταίο την 179 Κλυταιμνήστρα το 1877. Στους περισσότερους έδωσε ονόματα από την αρχαία ελληνική μυθολογία. Ωστόσο, το 1874 ταξίδεψε στο Πεκίνο για να παρατηρήσει τη διάβαση της Αφροδίτης εκείνου του έτους και από εκεί ανακαλύπτει τον αστεροειδή 139 Τζουέιγουα, το όνομα του οποίου επιλέχθηκε από Κινέζους αξιωματούχους και σημαίνει «άστρο της τύχης». Μία άλλη ανακάλυψή του, ο αστεροειδής 121 Ερμιόνη, είναι γνωστό σήμερα ότι έχει ένα μικρό δορυφόρο 

Ο Τζέιμς Κρεγκ Γουάτσον πίστευε πολύ στην ύπαρξη του υποθετικού πλανήτη Ηφαίστου, ενός πλανήτη που θα βρισκόταν πιο κοντά στον Ήλιο από όλους τους άλλους και σήμερα είναι γνωστό ότι δεν υπάρχει. Πίστεψε ότι είδε δύο τέτοια σώματα κατά τη διάρκεια της ολικής εκλείψεως ηλίου του Ιουλίου 1878, την οποία παρατήρησε από το Ουαϊόμινγκ.

Παρότι ο Γουάτσον πέθανε από περιτονίτιδα σε ηλικία μόλις 42 ετών, χάρη στη μεγάλη του ενεργητικότητα, είχε κατορθώσει να συγκεντρώσει σημαντική περιουσία από επιχειρηματικές δραστηριότητες, στις οποίες επιδιδόταν παράλληλα με τις αστρονομικές του ενασχολήσεις. Από αυτή την περιουσία κληροδότησε την απονομή του ομώνυμου μεταλλίου, που απονέμεται περίπου κάθε τρία χρόνια από την αμερικανική Εθνική Ακαδημία Επιστημών για συνεισφορές στην Αστρονομία.

## Ονομάσθηκαν προς τιμή του
* Ο αστεροειδής **[[729 Γουατσονία]]** (Watsonia), που ανακαλύφθηκε το 1912.
* Ο κρατήρας Γουάτσον στην αόρατη από τη Γη πλευρά της Σελήνης.

## Παραπομπές


## Πηγές
* Μανιμάνης, Βασίλειος Ν. και Θεοδοσίου, Ευστράτιος: «Η μάταιη αναζήτηση του πλανήτη Ηφαίστου», *Proceedings of the 6th Hellenic Astronomical Society Conference* (ed. Paul G. Laskarides), 15-17 September 2003, Penteli, Greece, σσ. 363-367

## Εξωτερικοί σύνδεσμοι

* 

Κατηγορία:Αμερικανοί αστρονόμοι
Κατηγορία:Αστρονόμοι του 19ου αιώνα